Komission asetus (EY) N:o 838/2000,

annettu 26 päivänä huhtikuuta 2000,

asetusten (ETY) N:o 2640/88, (ETY) N:o 2641/88, (ETY) N:o 3105/88, (ETY) N:o 2721/88, (EY) N:o 1294/96 ja (ETY) N:o 2046/89 muuttamisesta siirtymisen helpottamiseksi markkinointivuodeksi 1999/2000 säädetyistä järjestelyistä markkinointivuodeksi 2000/2001 säädettyihin järjestelyihin viinialalla

EUROOPAN YHTEISÖJEN KOMISSIO, joka

ottaa huomioon Euroopan yhteisön perustamissopimuksen,

ottaa huomioon viinikaupan yhteisestä järjestämisestä 16 päivänä maaliskuuta 1987 annetun neuvoston asetuksen (ETY) N:o 822/87(1), sellaisena kuin se on viimeksi muutettuna asetuksella (EY) N:o 1677/1999(2), ja erityisesti sen 3 artiklan 4 kohdan, 35 artiklan 8 kohdan, 38 artiklan 5 kohdan, 45 artiklan 9 kohdan ja 46 artiklan 5 kohdan,

ottaa huomioon viinin yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1493/1999(3) ja erityisesti sen 80 artiklan a alakohdan,

sekä katsoo seuraavaa:

(1) Koska asetuksen (ETY) N:o 822/87 1 artiklan 6 kohdan mukaan viinivuosi 1999/2000 päättyy 31 päivänä elokuuta 2000 ja koska asetuksen (EY) n:o 1493/1999 1 artiklan 4 kohdan mukaan viinivuosi 2000/2001 alkaa 1 päivänä elokuuta 2000, on syytä tarkentaa tiettyjä toimenpiteitä tästä päällekkäisyydestä aiheutuvien oikeudellisten ongelmien välttämiseksi.

(2) Yksityiskohtaisista säännöistä tiivistettyjen rypälemehujen ja puhdistettujen tiivistettyjen rypälemehujen käyttöä viiniyttämisessä koskevan tukijärjestelmän soveltamisesta 25 päivänä elokuuta 1988 annetun komission asetuksen (ETY) N:o 2640/88(4), sellaisena kuin se on viimeksi muutettuna asetuksella (ETY) N:o 2055/91(5), 4 artiklassa säädetään, että interventioelimen on maksettava tuottajalle tuki kyseisen viinivuoden loppuun mennessä. Uuteen järjestelmään siirtymisen helpottamiseksi viimeiseksi maksupäiväksi on syytä vahvistaa 31 päivä elokuuta 2000 viinivuoden 1999/2000 osalta.

(3) Viinirypäleiden, rypälemehujen ja tiivistettyjen rypälemehujen käyttöä rypäletäysmehujen valmistukseen koskevan tukijärjestelmän soveltamista koskevista yksityiskohtaisista säännöistä 25 päivänä elokuuta 1988 annetun komission asetuksen (ETY) N:o 2641/88(6), sellaisena kuin se on viimeksi muutettuna asetuksella (EY) N:o 583/98(7), 1 artiklan 4 kohdassa säädetään, että jalostustoimet on suoritettava kyseisen viinivuoden 1 päivän syyskuuta ja 31 päivän elokuuta välisenä aikana. Uuteen järjestelmään siirtymisen helpottamiseksi jalostuksen päättymispäivämääräksi on syytä vahvistaa 31 päivä elokuuta 2000 viinivuoden 1999/2000 osalta. Kyseisen asetuksen 8 artiklan 2 kohdassa säädetään lisäksi, että päästäkseen osalliseksi tuesta 2 artiklan 2 kohdassa tarkoitettu jalostaja esittää toimivaltaiselle laitokselle tai tätä varten valtuutetulle laitokselle viimeistään kuusi kuukautta viinivuoden päättymisen jälkeen yhden tai useamman tukihakemuksen. Uuteen järjestelmään siirtymisen helpottamiseksi tukihakemusten esittämismääräpäiväksi on syytä vahvistaa 28 päivä helmikuuta 2001 viinivuoden 1999/2000 osalta.

(4) Asetuksen (ETY) N:o 822/87 38, 41 ja 42 artiklassa säädettyjen vapaaehtoisten tislausten soveltamista koskevista yksityiskohtaisista säännöistä 31 päivänä elokuuta 1988 annetun komission asetuksen (ETY) N:o 2721/88(8), sellaisena kuin se on viimeksi muutettuna asetuksella (ETY) N:o 26/92(9), 7 artiklan 1 kohdassa säädetään, että tislaustoimia ei voida tehdä kyseisen viinivuoden loputtua. Uuteen järjestelmään siirtymisen helpottamiseksi tislauksen määräpäiväksi on suotavaa vahvistaa 31 päivä elokuuta 2000 viinivuoden 1999/2000 osalta. Kyseisen asetuksen 11 artiklan 5 kohdan kolmannessa alakohdassa säädetään lisäksi, että päästäkseen osalliseksi tuesta valmistajan on esitettävä viimeistään kyseisen viinivuoden 31 päivänä elokuuta hakemus toimivaltaiselle interventioelimelle. Uuteen järjestelmään siirtymisen helpottamiseksi tukihakemusten esittämismääräpäiväksi on syytä vahvistaa 31 päivä elokuuta 2000 viinivuoden 1999/2000 osalta.

(5) Asetuksen (ETY) N:o 822/87 35 ja 36 artiklassa tarkoitettujen pakollisten tislausten soveltamista koskevista yksityiskohtaisista säännöistä 7 päivänä lokakuuta 1988 annetun komission asetuksen (ETY) N:o 3105/88(10), sellaisena kuin se on viimeksi muutettuna asetuksella (EY) N:o 194/98(11), 10 artiklan 2 kohdan toisen alakohdan toisessa luetelmakohdassa säädetään, että tislaaja maksaa tuottajalle 80 prosentin suuruisen ennakkomaksun tuotteiden toimituksen jälkeen ja viimeistään kuukauden kuluttua siitä, kun on esitetty lasku kyseisistä tuotteista ennen viinivuoden loppua. Uuteen järjestelmään siirtymisen helpottamiseksi laskujen esittämismääräpäiväksi on syytä vahvistaa 31 päivä elokuuta 2000 viinivuoden 1999/2000 osalta. Kyseisen asetuksen 12 artiklan 1 kohdassa säädetään lisäksi, että jollei neuvoston asetuksen (ETY) N:o 2179/83(12), sellaisena kuin se on viimeksi muutettuna asetuksella (ETY) N:o 2505/88(13), 11 artiklasta muuta johdu, tislaustoimia ei saa suorittaa kyseisen viinivuoden 31 päivän elokuuta jälkeen. Uuteen järjestelmään siirtymisen helpottamiseksi tislaustoimien määräpäiväksi on suotavaa vahvistaa 31 päivä elokuuta 2000 viinivuoden 1999/2000 osalta.

(6) Neuvoston asetuksen (ETY) N:o 822/87 soveltamisesta viinialan sato-, tuotanto- ja varastoilmoituksiin 4 päivänä heinäkuuta 1996 annetun komission asetuksen (EY) N:o 1294/96(14), sellaisena kuin se on viimeksi muutettuna asetuksella (EY) N:o 225/97(15), 6 artiklan 1 kohdassa säädetään, että luonnollisten henkilöiden ja oikeushenkilöiden taikka näiden ryhmittymien, yksityisiä kuluttajia ja vähittäiskauppiaita lukuun ottamatta, on tehtävä vuosittain jäsenvaltioiden nimeämille toimivaltaisille viranomaisille varastoilmoitus tiivistetystä rypälemehusta, puhdistetusta tiivistetystä rypälemehusta ja viineistä, jotka ovat niiden hallussa 31 päivänä elokuuta. Uuteen järjestelmään siirtymisen helpottamiseksi täksi päivämääräksi on syytä vahvistaa 31 päivä elokuuta 2000 viinivuoden 1999/2000 osalta.

(7) Siirtymävaiheen toimenpiteenä asetuksen (EY) N:o 1493/1999 soveltamisen alkamisen vuoksi on syytä vahvistaa asetuksen (ETY) N:o 2046/89(16), sellaisena kuin se on viimeksi muutettuna asetuksella (EY) N:o 2468/96(17), 14 artiklan 2 kohdassa tarkoitetuksi viininvalmistuksen sivutuotteiden markkinoilta vetämisen määräpäiväksi 31 päivä elokuuta 2000 viinivuoden 1999/2000 osalta.

(8) Tässä asetuksessa säädetyt toimenpiteet ovat viinin hallintokomitean lausunnon mukaiset,

ON ANTANUT TÄMÄN ASETUKSEN:

1 artikla

1. Lisätään asetuksen (ETY) N:o 2640/88 4 artiklaan alakohta seuraavasti:"Kuitenkin viinivuonna 1999/2000 interventioelin voi maksaa tuen 31 päivään elokuuta 2000 mennessä, sanotun kuitenkaan rajoittamatta edellisessä alakohdassa tarkoitettujen poikkeusten soveltamista."

2. Lisätään asetuksen (ETY) N:o 2641/88 1 artiklan 4 kohtaan alakohta seuraavasti:"Kuitenkin viinivuonna 1999/2000 jalostustoimet on päätettävä viimeistään 31 päivänä elokuuta 2000."

3. Lisätään asetuksen (ETY) N:o 2641/88 8 artiklan 2 kohtaan alakohta seuraavasti:"Kuitenkin viinivuonna 1999/2000 edellisessä alakohdassa tarkoitettu tukihakemus on esitettävä viimeistään 28 päivänä helmikuuta 2001."

4. Lisätään asetuksen (ETY) N:o 2721/88 7 artiklan 1 kohtaan virke seuraavasti:"Kuitenkin viinivuonna 1999/2000 tislaustoimia voi jatkaa 31 päivään elokuuta 2000 saakka."

5. Lisätään asetuksen (ETY) N:o 2721/88 11 artiklan 5 kohdan kolmanteen alakohtaan virke seuraavasti:"Kuitenkin viinivuonna 1999/2000 kyseinen hakemus voidaan esittää 31 päivään elokuuta 2000 mennessä."

6. Lisätään asetuksen (ETY) N:o 3105/88 10 artiklan 2 kohdan toisen alakohdan toiseen luetelmakohtaan virke seuraavasti:"Kuitenkin viinivuonna 1999/2000 kyseinen lasku voidaan esittää 31 päivään elokuuta 2000 mennessä."

7. Lisätään asetuksen (ETY) N:o 3105/88 12 artiklan 1 kohtaan alakohta seuraavasti:"Kuitenkin viinivuonna 1999/2000 tislaustoimia voi jatkaa 31 päivään elokuuta 2000 saakka."

8. Lisätään asetuksen (EY) N:o 1294/96 6 artiklan 1 kohdan ensimmäisen alakohdan jälkeen uusi alakohta seuraavasti:"Viinivuotta 1999/2000 koskevan varastoilmoituksen on katettava edellisessä alakohdassa tarkoitetut, varastoissa 31 päivänä elokuuta 2000 olevat tuotteet."

9. Vahvistetaan asetuksen (ETY) N:o 2046/89 14 artiklan 2 kohdassa tarkoitetuksi viininvalmistuksen sivutuotteiden markkinoilta vetämisen määräpäiväksi 31 päivä elokuuta 2000 viinivuoden 1999/2000 osalta.

2 artikla

Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

Tehty Brysselissä 26 päivänä huhtikuuta 2000.

Komission puolesta

Franz Fischler

Komission jäsen

(1) EYVL L 84, 27.3.1987, s. 1.

(2) EYVL L 199, 30.7.1999, s. 8.

(3) EYVL L 179, 14.7.1999, s. 1.

(4) EYVL L 236, 26.8.1988, s. 20.

(5) EYVL L 187, 13.7.1991, s. 29.

(6) EYVL L 236, 26.8.1988, s. 25.

(7) EYVL L 77, 14.3.1998, s. 14.

(8) EYVL L 241, 1.9.1988, s. 88.

(9) EYVL L 3, 8.1.1992, s. 14.

(10) EYVL L 277, 8.10.1988, s. 21.

(11) EYVL L 20, 27.1.1998, s. 19.

(12) EYVL L 212, 3.8.1983, s. 1.

(13) EYVL L 225, 15.8.1988, s. 14.

(14) EYVL L 166, 5.7.1996, s. 14.

(15) EYVL L 37, 7.2.1997, s. 1.

(16) EYVL L 202, 14.7.1989, s. 14.

(17) EYVL L 335, 24.12.1996, s. 7.